钦定古今图书集成/方舆汇编/边裔典/第115卷 > 《代边居行》宋·鲍照
## 钦定古今图书集成/方舆汇编/边裔典/第115卷 > 《代边居行》宋·鲍照

少年远京阳，遥遥万里行。陋巷绝人径，茅屋摧山冈。
不睹车马迹，但见麋鹿场。长松何落落，丘陇无复行。
边地无高木，萧萧多白杨。盛年日月尽，一去万恨长。
悠悠世中人，争比锥刀忙。不忆贫贱时，富贵辄相忘。
纷纷徒满目，何关慨予伤。不如一亩中，高会挹清浆。
遇乐便作乐，莫使候朝光。